text: бақанас алматы облысы балқаш ауданындағы ауыл, аудан және бақанас ауылдық округі орталығы. облыс орталығы қонаев қаласынан қарай 140 км, алматы қаласынан қарай 200 км-дей жерде, іле өзенінің оң жағында орналасқан. 1999 жылы тұрғындар саны 5417 адам (2633 ер адам және 2784 әйел адам) болса, 2009 жылы 5004 адамды (2457 ер адам және 2547 әйел адам) құрады. іргесі 1932 жылы қаланған. бақанаста құрылыс, агроөндірістік, көлік, т.б. мекемелер, бірнеше өндірістік кооперативтер, шаруа (фермер) қожалықтары және серіктестіктер жұмыс істейді. ботаника және интродукция институтының іле ботаникалық бағы, мәдениет үйі, орта, бастауыш мектеп, аудандық аурухана, емхана, станция, т.б. мекемелер бар. тұрғындары алматы қаласымен (225 км) және басқа елді мекендермен автомобиль жолы арқылы қатынасады. бақанаста дінмұхамед ахметұлы қонаевтың кезінде келіп демалған саяжайы және салғызып кеткен көпірі бар. жақында ғана д.а.қонаевтың құрметіне арналған саябақ ашылды.